Armizan Mohd Ali

Datuk Armizan bin Mohd Ali (Jawi: ارميزن محمد علي; lahir 9 September 1976) ialah ahli politik Malaysia berasal dari Kampung Pengalat Besar, Papar, Sabah. Beliau merupakan ahli rasmi dan Ketua bagi Badan Pertubuhan Ahli-ahli terus Gabungan Rakyat Sabah (GRS), merangkap Timbalan Setiausaha Agung GRS serta pengasas merangkap pengurus bagi Sayap Pelajar Mahasiswa Gabungan Rakyat Sabah (GRS) yang dilantik sejak tahun 2022. Beliau kini berkhidmat sebagai Menteri Perdagangan Dalam Negeri dan Kos Sara Hidup Malaysia dan Ahli Parlimen .

 Penglibatan politik 
Armizan Mohd Ali memulakan penglibatan politik dengan menyertai Parti Pertubuhan Kebangsaan Melayu Bersatu (UMNO), Beliau pernah dilantik untuk menjawat jawatan sebagai Ketua UMNO Bahagian Papar, Exco Pemuda UMNO Malaysia, Pengerusi Biro Politik dan Pidato Pemuda UMNO Malaysia dan Pembantu Khas Kepada mantan Ketua Pemuda UMNO Malaysia, Dato’ Seri Hishammuddin Hussein.

Pada tempoh musim kempen Pilihan Raya Umum Malaysia Ke-14, Beliau telah dilantik sebagai Ketua Sekretariat Manifesto Orang Muda Pemuda BN Sabah.

Namun begitu, beliau telah meninggalkan UMNO pada 2019 lalu menyertai Parti Pribumi Bersatu Malaysia (PPBM) dan menyokong kepimpinan Datuk Seri Panglima Haji Hajiji Noor sebagai pengerusi PPBM Sabah.

Armizan Mohd Ali menjadi Setiausaha Eksekutif Parti Pribumi Bersatu Malaysia (PPBM) Sabah dari 6 April 2019 hingga 2020. dan Naib Ketua Penerangan Parti Pribumi Bersatu Malaysia (PPBM) Sabah dari bulan Ogos 2020 sehingga 9 Disember 2022

Pada 8 Januari 2023, beliau mengklarifikasikan dan menegaskan bahawa parti politik beliau adalah GRS sebagai ahli terus dalam perlembagaan. Beliau tidak diperbolehkan berpindah parti dari GRS ke parti lain disebabkan rang undang-undang larangan anti-lompat parti persekutuan dan juga perlembagaan GRS yang membolehkan keahlian terus atau keanggotaan individu dimana Datuk Armizan didaftarkan sebagai ahli.

Beliau pernah dilantik sebagai  Setiausaha Politik Kepada Menteri Pembangunan Wanita, Keluarga dan Masyarakat Malaysia iaitu Datuk Seri Rina Harun bermula dari 24 April 2020 hingga 16 Ogos 2021.

Armizan Mohd Ali juga merupakan mantan Setiausaha Sulit Kanan Kepada Ketua Menteri Sabah YB Datuk Seri Panglima Haji Hajiji Noor.

Pada 3 Disember 2022, beliau telah dilantik sebagai Menteri Hal Ehwal Sabah dan Sarawak.

 Kerjaya korporat 
Armizan Mohd Ali merupakan Ahli Lembaga Pengarah Qhazanah Sabah Berhad.

 Penglibatan persatuan 
Armizan Mohd Ali aktif dalam program kebajikan dan kemasyarakatan sejak memegang beberapa jawatan antaranya ialah; 

Presiden Persatuan Setiakawan Sabah

Timbalan Presiden Persatuan Rumpun Bajau Sama Sabah (PRBSS)

Pengarah Biro Tatanegara (BTN) Sabah

Anugerah
 40px :
 50px Darjah Kebesaran Mahkota Pahang Yang Amat Mulia Peringkat Kedua, Darjah Indera Mahkota Pahang  (DIMP) - Dato' (2016)

 40px :
 50px Darjah Yang Amat Mulia Kinabalu Pangkat Kedua, Panglima Gemilang Darjah Kinabalu (PGDK) - Datuk (2022)
 50px Darjah Yang Amat Mulia Kinabalu Pangkat Keempat, Ahli Darjah Kinabalu (ADK) - (2008)
 Jaksa Pendamai - (2010)

 Rujukan  

Kategori:Orang dari Sabah
Kategori:Orang Bajau
Kategori:Orang hidup 
Kategori:Orang Malaysia berketurunan Kadazandusun
Kategori:Kelahiran 1976
Kategori:Anggota langsung Gabungan Rakyat Sabah
Kategori:Bekas anggota Parti Pribumi Bersatu Malaysia
Kategori:Ahli politik Malaysia berketurunan Kadazandusun
Kategori:Ahli Dewan Rakyat, Parlimen Malaysia ke-15